**Έντυπο Αίτησης Πρόσληψης - Ενημέρωση**

**Ενημέρωση για την Προστασία Δεδομένων**

Κατά την υποβολή αίτησης για να μπείτε στην ομάδα της Coca-Cola 3Ε, θα μας παράσχετε ορισμένα προσωπικά δεδομένα για εσάς. Η παρούσα πολιτική καθορίζει πώς θα επεξεργαστούμε τα δεδομένα αυτά και πώς θα συμμορφωθούμε με τους εκάστοτε νόμους στους οποίους υπόκειται η Coca-Cola 3Ε (εφεξής η «**CC 3Ε**») προκειμένου να διασφαλίσουμε ότι μεταχειριζόμαστε τα προσωπικά σας δεδομένα με τον κατάλληλο τρόπο.

**Ποιοι είμαστε;**

Τα προσωπικά σας δεδομένα υπόκεινται σε επεξεργασία από την CC 3Ε στην οποία υποβάλλετε αίτηση, και αυτή η εταιρεία θα είναι ο υπεύθυνος επεξεργασίας των προσωπικών σας δεδομένων. Ενδέχεται να μεταφέρουμε τα δεδομένα σας μεταξύ άλλων εταιρειών του ομίλου εταιριών CCHBC, μέλος τους οποίου είναι η CC 3Ε για το σκοπό της επιλογής της πρόσληψής σας και, σε περίπτωση που προσληφθείτε, ως μέρος της εργασιακής σας σχέσης. Ενδέχεται να κοινοποιήσουμε τις πληροφορίες αυτές σε τρίτα μέρη, όπου αυτό είναι εύλογα αναγκαίο ή απαιτείται, στο πλαίσιο επιβολής του νόμου ή έρευνας από ρυθμιστική αρχή και επίσης για το σκοπό της διενέργειας ελέγχων πριν από την έναρξη της εργασιακής σας σχέσης (στο βαθμό που επιτρέπεται από το νόμο).

**Ποια προσωπικά σας δεδομένα συλλέγουμε και για ποιο σκοπό;**

Ως μέρος της διαδικασίας πρόσληψής σας ενδέχεται να συλλέξουμε:

* Τα στοιχεία επικοινωνίας σας, το βιογραφικό σας σημείωμα, τα στοιχεία της αίτησης, τις σημειώσεις συνέντευξης, αριθμό κοινωνικής ασφάλισης ή άλλο αριθμό ταυτοποίησης, και τη θεώρηση εισόδου (visa), το διαβατήριο ή έγγραφα που αποδεικνύουν το δικαίωμα να εργαστείτε, πιστοποιήσεις, πτυχία, επαγγελματικά προσόντα, έγκυρο δίπλωμα οδήγησης,
* Πληροφορίες σχετικά με την υγεία (μέσω του γιατρού εργασίας, τα οποία περιορίζονται στη δήλωση καταλληλότητας προς εργασία), στο βαθμό και υπό τις προϋποθέσεις που επιτρέπεται από το νόμο,
* Τα αποτελέσματα των ελέγχων ποινικού μητρώου ή οικονομικής ακεραιότητας ή άλλων ανεξάρτητων ερευνών (στην περίπτωση αυτή θα σας ζητηθεί να παρέχετε τη συγκατάθεσή σας για τη συλλογή και τη χρήση προτού εμείς ή οι εκπρόσωποί μας αναλάβουμε την έρευνα) για την αξιολόγηση της καταλληλότητάς σας για τη θέση, στο βαθμό και υπό τις προϋποθέσεις που επιτρέπεται από το νόμο,
* Στοιχεία σχετικά με την εθνοτική καταγωγή σας και τυχόν αναπηρίες σας και εάν ήσασταν μακροχρόνια άνεργος αποκλειστικά και μόνο για τους σκοπούς της παρακολούθησης της συμμόρφωσης με τη νομοθεσία σχετικά με την καταπολέμηση των διακρίσεων και τις πολιτικές μας, στο βαθμό και υπό τις προϋποθέσεις που επιτρέπεται από το νόμο.

Ενδέχεται επίσης να σας προσκαλέσουμε να ολοκληρώσετε δοκιμασίες ή να συμμετάσχετε σε δραστηριότητες αξιολόγησης και θα διατηρήσουμε τα αποτελέσματά τους.

Εκτός από τη διαπίστωση της νομικής ικανότητας για εργασία, δεν πραγματοποιούμε κανέναν άλλο έλεγχο των υποψηφίων. Επιλέγουμε τους υποψηφίους χρησιμοποιώντας χειροκίνητη διαδικασία επιλογής, λαμβάνοντας υπόψη την κατάλληλη εμπειρία και τις ικανότητες για τη θέση εργασίας.

Εάν προσληφθείτε να εργαστείτε στη CC 3Ε, θα συλλέξουμε και άλλα προσωπικά δεδομένα. Για περισσότερες σχετικές πληροφορίες, παρακαλούμε να διαβάσετε την Ενημέρωση των Εργαζομένων για τα Προσωπικά Δεδομένα. Θα χρειαστούμε:

* Τα στοιχεία επικοινωνίας σας και τα στοιχεία τραπεζικού λογαριασμού για να σας καταβάλλουμε τις αποδοχές σας και να επικοινωνούμε μαζί σας,
* Πληροφορίες σχετικά με οποιεσδήποτε παροχές τις οποίες ενδέχεται να διαχειριζόμαστε εκ μέρους σας (πχ. σύνταξη) για το σκοπό αυτό,
* Πρακτικά από συναντήσεις και ζητήματα τα οποία εγείρονται με ή από εσάς ως τμήμα της εργασιακής σας σχέσης (συμπεριλαμβανομένων συναντήσεων σχετικά με πειθαρχική διαδικασία),
* Τα αρχεία εκπαίδευσής σας,
* Περιορισμένες πληροφορίες σχετικά με την υγεία μέσω ελέγχων υγείας ή αναφορές ατυχημάτων για τη συμμόρφωση με τις υποχρεώσεις μας για την υγιεινή και ασφάλεια,
* την εικόνα σας στο Κλειστό Κύκλωμα Τηλεόρασης (CCTV) για το σκοπό του ελέγχου της πρόσβασης σε και από τις εγκαταστάσεις και την πρόληψη ζητημάτων υγιεινής και ασφάλειας και εγκληματικών δραστηριοτήτων.

**Με ποια νομική βάση χρησιμοποιούμε τα προσωπικά σας δεδομένα;**

Επεξεργαζόμαστε τα προσωπικά σας δεδομένα προκειμένου να αξιολογήσουμε την αίτησή σας πριν από τη σύναψη σύμβασης εργασίας με την εταιρεία μας και σύμφωνα με τη νομοθεσία στην οποία υπόκειται η CC 3Ε (πχ. αναφορικά με την ίση μεταχείριση). Εάν δεν είστε σε θέση να μας παρέχετε τις πληροφορίες που ζητούνται, δε θα είμαστε σε θέση να αξιολογήσουμε την καταλληλότητά σας για τη θέση που υποβάλλατε αίτηση ή για να επικοινωνήσουμε μαζί σας.

Εάν χρειαστούμε περαιτέρω προσωπικά δεδομένα από εσάς θα σας ενημερώσουμε κατά πόσο αυτά ζητούνται για την εκτέλεση της σύμβασής σας ή ως συνέπεια νόμιμης υποχρέωσης και θα σας ενημερώσουμε ποιες είναι οι συνέπειες τυχόν αδυναμίας να μας τις παρέχετε καθώς και οποιοιδήποτε κίνδυνοι που σχετίζονται με τη χρήση Προσωπικών Δεδομένων από εμάς.

**Πότε στέλνουμε τα προσωπικά σας δεδομένα στο εξωτερικό;**

Διατηρούμε τα προσωπικά σας δεδομένα κυρίως στη χώρα στην οποία υποβάλλετε αίτηση για μία θέση. Ωστόσο, είναι ορισμένες φορές απαραίτητο να παρέχουμε λεπτομέρειες σχετικά με την αίτησή σας σε άλλες εταιρείες του ομίλου εταιριών CCHBC , οι οποίες είναι εγκατεστημένες εκτός του Ευρωπαϊκού Οικονομικού Χώρου για τους σκοπούς της επιλογής σας. Όταν το κάνουμε αυτό, θα διασφαλίζουμε ότι οι διαβιβάσεις διασφαλίζουν ότι τα προσωπικά δεδομένα απολαμβάνουν ενός ικανοποιητικού επιπέδου προστασίας (και συνάπτουμε τις εγκεκριμένες από την ΕΕ «Πρότυπες Ρήτρες» όπου απαιτείται για μία τέτοια διασφάλιση). Παρακαλούμε επικοινωνήστε με τον Υπεύθυνο Προστασίας Δεδομένων εάν επιθυμείτε να δείτε ένα αντίγραφο των εγγυήσεων ασφαλείας τις οποίες εφαρμόζουμε σε σχέση με τη διαβίβαση των προσωπικών σας δεδομένων.

**Πόσο καιρό διατηρούμε τα προσωπικά σας δεδομένα;**

Διατηρούμε αρχεία των προσωπικών δεδομένων σας μόνο για το χρονικό διάστημα που είναι απαραίτητο για το σκοπό για τον οποίο τα συλλέξαμε και οποιουσδήποτε άλλους επιτρεπόμενους συναφείς σκοπούς. Σε περίπτωση που η αίτησή σας δεν είναι επιτυχής, τα δεδομένα σας θα τα διατηρήσουμε για χρονική περίοδο δύο (2) ετών από την ολοκλήρωση της διαδικασίας πρόσληψης για τη θέση εργασίας για την οποία υποβάλλατε την αίτησή σας. Θα ζητήσουμε τη συγκατάθεσή σας εάν επιθυμείτε να διατηρήσουμε τα στοιχεία σας σε αρχείο για σκοπούς περαιτέρω ευκαιριών απασχόλησης αν η αίτησή σας δεν είναι επιτυχής. Σε περίπτωση που η αίτησή σας είναι επιτυχής και προσληφθείτε από την CC3E, θα διατηρήσουμε τα προσωπικά σας δεδομένα για το χρονικό διάστημα που είναι αναγκαίο βάσει των σκοπών επεξεργασίας και συμφώνως προς τα ειδικότερα οριζόμενα στην ης Πολιτική Διατήρησης Προσωπικών Δεδομένων της CC3E.

**Ποια είναι τα δικαιώματά σας σε σχέση με τα προσωπικά δεδομένα που συλλέγουμε;**

Εάν κατοικείτε στην ΕΕ, ή επεξεργαζόμαστε τα προσωπικά σας δεδομένα στην ΕΕ, έχετε ορισμένα δικαιώματα αναφορικά με τα δεδομένα που συλλέγουμε σχετικά με εσάς:

* + - **Δικαίωμα πρόσβασης**: Έχετε το δικαίωμα να σας παρασχεθεί πρόσβαση σε οποιαδήποτε δεδομένα τηρούνται γενικά για εσάς από την CC 3Ε εντός ενός μηνός από τότε που υποβάλλατε το αίτημά σας.
		1. **Δικαίωμα Διόρθωσης**: Μπορείτε να μας ζητήσετε να διορθώσουμε τα ανακριβή προσωπικά δεδομένα.
		2. **Δικαίωμα Διαγραφής**: Μπορείτε να μας ζητήσετε να διαγράψουμε προσωπικά σας δεδομένα σε ορισμένες περιπτώσεις σύμφωνα με το Άρ. 17 του Γενικού Κανονισμού για την Προστασία Δεδομένων και θα λάβουμε εύλογα μέτρα για να ενημερώσουμε άλλους υπευθύνους επεξεργασίας οι οποίοι επεξεργάζονται προσωπικά σας δεδομένα ότι έχετε ζητήσει τη διαγραφή οποιωνδήποτε συνδέσμων, αντιγράφων ή αναπαραγωγής τους.
		3. **Δικαίωμα Ανάκλησης της Συγκατάθεσης**: Μπορείτε να ανακαλέσετε οποιεσδήποτε συγκαταθέσεις στην επεξεργασία μας έχετε δώσει και να αποτρέψετε την περαιτέρω επεξεργασία εάν δεν υπάρχει άλλη βάση σύμφωνα με την οποία η CC 3Ε μπορεί να επεξεργάζεται να προσωπικά σας δεδομένα.
		4. **Δικαίωμα Περιορισμού**: Μπορείτε να ζητήσετε ορισμένα προσωπικά δεδομένα να χαρακτηρίζονται ως περιορισμένα κατά τη διάρκεια επίλυσης καταγγελιών καθώς και να ζητήσετε τον περιορισμό σε ορισμένες άλλες περιπτώσεις.
		5. **Δικαίωμα Φορητότητας**: Μπορείτε να ζητήσετε από εμάς να διαβιβάσουμε ηλεκτρονικά τα προσωπικά δεδομένα που διατηρούμε για εσάς σε τρίτους.
		6. **Δικαίωμα υποβολής καταγγελίας**: Μπορείτε να υποβάλετε μια καταγγελία σχετικά με την εκ μέρους μας επεξεργασία στην εποπτική αρχή για την προστασία δεδομένων, που είναι η Αρχή Προστασίας Δεδομένων Προσωπικού Χαρακτήρα.

|  |
| --- |
| **Αυτοματοποιημένη επιλογή**Ενδέχεται να χρησιμοποιήσουμε αυτοματοποιημένα κριτήρια για τον προσδιορισμό των αιτήσεων που θα προωθήσουμε στο επόμενο στάδιο της επιλογής. Σε περίπτωση απόρριψης, έχετε το δικαίωμα να μας ζητήσετε να επαναξιολογήσουμε την αυτοματοποιημένη αυτή απόφαση με μη αυτοματοποιημένο τρόπο και να σας ενημερώσουμε σχετικά. Σας παρακαλούμε να δηλώσετε εάν παρέχετε τη συγκατάθεσή σας ώστε να διενεργήσουμε την αυτοματοποιημένη επεξεργασία.**Παρέχω τη συγκατάθεσή μου στην CC 3Ε για τη διενέργεια αυτοματοποιημένης επεξεργασίας σε σχέση με την αίτησή μου.**  |

|  |
| --- |
| **Μελλοντικές θέσεις εργασίας ή περαιτέρω ευκαιρίες απασχόλησης** Σας παρακαλούμε να δηλώσετε εδώ εάν επιθυμείτε να διατηρήσουμε τα στοιχεία σας σε αρχείο για μελλοντικές θέσεις εργασίας ή περαιτέρω ευκαιρίες απασχόλησης, αν η αίτησή σας δεν γίνει δεκτή.**Επιθυμώ τα στοιχεία μου να τηρηθούν σε αρχείο από την CC 3Ε για χρονική περίοδο έως δύο (2) ετών για μελλοντικές θέσεις εργασίας ή περαιτέρω ευκαιρίες απασχόλησης σε περίπτωση που η αίτησή μου δεν γίνει δεκτή και παρέχω για το σκοπό αυτό τη συγκατάθεσή μου. Έχω το δικαίωμα να ανακαλέσω την παρούσα συγκατάθεση οποτεδήποτε, στέλνοντας e-mail στη διεύθυνση DataProtectionOffice@cchellenic.com.** |

**Στοιχεία επικοινωνίας για τυχόν ερωτήματα**

Η CC 3Ε έχει ορίσει Υπεύθυνο Προστασίας Δεδομένων με τον οποίο θα πρέπει να επικοινωνήσετε εάν έχετε οποιαδήποτε ερωτήματα σχετικά με την ερμηνεία της παρούσας Ενημέρωσης. Τα στοιχεία επικοινωνίας παρατίθενται παρακάτω:

* + - Υπεύθυνος Προστασίας Δεδομένων: Νάσσος Στυλιανός
		- Διεύθυνση: Coca‑Cola HBC ΜΕΠΕ, οδός Φραγκοκλησιάς αρ. 9, Μαρούσι 151 25, Ελλάδα
		- E-mail: DataProtectionOffice@cchellenic.com